PMIndiaData/PMIndiaSum huggingface dataset:
జమ్మూ కాశ్మీర్ రాష్ట్రంలో అంతర్జాతీయ సరిహద్దు చుట్టుపక్కల నివసించే వారికి ఊరట

కేంద్ర ప్రభుత్వ ప్రజాహిత చర్యలలో భాగంగా ప్రత్యేకంగా అభివృద్ధి బాటలో చివరన ఉన్న వారికి కూడా ప్రయోజనం చేకూరే విధంగా ప్రధాన మంత్రి నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం జమ్మూ కాశ్మీర్ రిజర్వేషన్ (సవరణ) బిల్లు , 2019 ఆమోదానికి మార్గం సుగమం చేసింది. పార్లమెంట్ వచ్చే సమావేశాల్లో ఈ బిల్లును పార్లమెంట్ ఉభయ సభల్లో ప్రవేశపెట్టడం జరుగుతుంది. ప్రధాన మంత్రి నరేంద్ర మోదీ దూరదృష్టికి అనుగుణంగా “సబ్ కా సాథ్, సబ్ కా వికాస్, సబ్ కా విశ్వాస్” కు కట్టుబడిన ప్రజానుకూల ప్రభుత్వ వైఖరిని మంత్రివర్గ నిర్ణయం ప్రతిబింభిస్తోంది. ప్రయోజనాలు: జమ్మూ కాశ్మీర్ రాష్ట్రంలో అంతర్జాతీయ సరిహద్దు చుట్టుపక్కల నివసించే వారికి ఊరట లభిస్తుంది. దీనివల్ల వారికి దీర్ఘకాలిక ప్రయోజనాలు కలుగుతాయి. జమ్మూ కాశ్మీర్ సరిహద్దుల్లో నివసించే వారిప్పుడు ఉద్యోగ నియామకాలకు ప్రత్యక్ష ఎంపికలో, ప్రమోషన్లలో, వృత్తివిద్యా కోర్సుల ప్రవేశాలలో రిజర్వేషన్ పొందవచ్చు. ప్రభావం: ఈ బిల్లు జమ్మూ కాశ్మీర్ రిజర్వేషన్ చట్టం, 2004కు సవరణలు చేయడం ద్వారా “ జమ్మూ కాశ్మీర్ రిజర్వేషన్ (సవరణ) ఆర్డినెన్సు, 2019” ను భర్తీ చేస్తుంది. ఇంతకు ముందు జమ్మూ కాశ్మీర్లో వాస్తవాధీన రేఖకు సమీపంలో నివసించే వారికి మాత్రమే ప్రభుత్వ ఉద్యోగాలలో రిజర్వేషన్ లభించేది. ఇప్పుడు వారితో సమానంగా ఈ సౌకర్యం అంతర్జాతీయ సరిహద్దు దగ్గరలో నివసించే ప్రజలకు కూడా వర్తిస్తుంది. పూర్వరంగం: జమ్మూ కాశ్మీర్ రిజర్వేషన్ చట్టం, 2004 మరియు 2005 నియమావళి రూపొందించినప్పుడు అంతర్జాతీయ సరిహద్దులో నివసించే వారిని దానిలో చేర్చలేదు. అప్పుడు ప్రభుత్వ ఉద్యోగాలకు ప్రత్యక్ష ఎంపిక, ప్రభుత్వ సర్వీసులలో పదోన్నతులు, వివిధ కేటగరీలకు చెందిన వృత్తివిద్యా కోర్సులలో ప్రవేశాలలో వాస్తవాధీన రేఖకు సమీపంలో నివసించే వారికి రిజర్వేషన్ లభించే విధంగా చట్టాన్ని రూపొందించారు. అందువల్ల అంతర్జాతీయ సరహద్దులో నివసించేవారికి చాలా కాలంగా ఆ ప్రయోజనాలు లభించేవి కాదు. సరిహద్దు ఆవల నుంచి జరిగే దాడి తీవ్రతను ఎదుర్కొంటూ తీవ్ర ఉద్రిక్తలకు లోనవుతున్నందువల్ల అంతర్జాతీయ సరిహద్దులో నివసించే వారు సామాజిక, ఆర్ధిక, విద్య రంగాలలో వెనుకబడిపోయారు. సరిహద్దు ఆవల నుంచి తరచుగా జరిగే కాల్పుల వల్ల సరిహద్దులో నివసించే ప్రజలు సురక్షిత ప్రాంతాలకు తరలిపోవలసి వచ్చేది. దానివల్ల వారి చదువు దెబ్బతినేది. విద్యాసంస్థలు చాలా రోజులు మూతబడి ఉండేవి. అందువల్ల వాస్తవాధీన రేఖకు సమీపంలో నివసించే వారితో సమానంగా అంతర్జాతీయ సరిహద్దులో నివసించే వారికి కూడా రిజర్వేషన్ ప్రయోజనాలు కల్పించడం న్యాయమని భావించడం జరిగింది. రాష్ట్రంలో రాష్ట్రపతి పాలన అమలులో ఉన్నప్పుడు రాష్ట్ర అసెంబ్లీ అధికారాలు పార్లమెంటుకు దఖలు పడతాయి. అందువల్ల జమ్మూ కాశ్మీర్ రిజర్వేషన్ (సవరణ) ఆర్డినెన్సు, 2019 స్థానంలో బిల్లును పార్లమెంట్ ఉభయ సభల్లో ప్రవేశపెట్టాలని నిర్ణయించడం జరిగింది.
అహింస యాత్ర సంపన్నత సమారోహ్కార్యక్రమాన్ని ఉద్దేశించి ప్రసంగించిన ప్రధాన మంత్రి

ఈ రోజు న శ్వేతాంబర్ తేరాపంథ్ యొక్క అహింస యాత్ర సంపన్నత సమారోహ్ కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా ప్రసంగించారు. ప్రధాన మంత్రి తన ప్రసంగం మొదట్లో, నిరంతరం పురోగమిస్తూ ఉండాలి అంటూ స్పష్టం చేసిన భారతీయ సాధువుల యొక్క వేల కొద్దీ సంవత్సరాల ప్రాచీన సంప్రదాయాన్ని స్మరించుకొన్నారు. ప్రత్యేకించి శ్వేతాంబర్ తేరాపంథ్ బద్ధకాన్ని విడచిపెట్టి ఆధ్యాత్మిక సంకల్పాని కి పరిణతి ని సంతరించిపెట్టింది అని ఆయన ప్రముఖం గా ప్రస్తావించారు. మూడు దేశాల లో 18 వేల కిలోమీటర్ ల ‘పాదయాత్ర’ ను పూర్తి చేసినందుకు గాను ఆచార్య మహాశ్రమణ్ జీ కి ప్రధాన మంత్రి అభినందన లు తెలియజేశారు. ‘వసుధైవ కుటుంబకమ్’ సంప్రదాయాన్ని విస్తరింపచేయడం తో పాటు గా ‘ఏక్ భారత్ శ్రేష్ఠ భారత్’ మంత్రాన్ని ఒక ఆధ్యాత్మిక సంకల్పం గా ప్రచారం / ప్రసారం చేసినందుకు గాను ఆచార్య ను ఆయన ప్రశంసించారు. శ్వేతాంబర్ తేరాపంథ్ తో తనకు చాలా కాలం నుంచి ఉన్న అనుబంధాన్ని కూడా ప్రధాన మంత్రి గుర్తు కు తెచ్చుకొన్నారు. అలాగే, ‘‘యే తేరా పంథ్ హై, యే మేరా పంథ్ హై’’ (ఈ తేరా పంథ్, నా తేరా పంథ్ గా ఉంది) అంటూ తాను ఇదివరకు ఇచ్చిన ప్రకటన ను స్మరించుకొన్నారు. ప్రధాన మంత్రి 2014వ సంవత్సరం లో ఎర్ర కోట నుంచి మొదలైన ‘పాద యాత్ర’ యొక్క ప్రాముఖ్యాన్ని నొక్కిచెప్పారు. స్వయం గా తాను అదే సంవత్సరం లో భారతదేశం ప్రధాన మంత్రి గా తన కొత్త ప్రయాణాన్ని ప్రారంభించి సార్వజనిక సేవ మరియు ప్రజల సంక్షేమం తాలూకు నూతన ప్రస్థానాన్ని మొదలుపెట్టడం యాదృచ్ఛికం అని ఆయన వెల్లడించారు. పాదయాత్ర తాలూకు ముఖ్యోద్దేశ్యాలు అయిన సద్భావన, నైతికత మరియు వ్యసనాల కు దూరం కావడం లను కూడా శ్రీ నరేంద్ర మోదీ ప్రశంసించారు. ఏ విధమైన వ్యసనాన్ని అయినా వదలిపెట్టినప్పుడు మాత్రమే నిజమైనటువంటి ఆత్మ–సాక్షాత్కారం అనేది సాధ్యపడుతుంది అని ఆయన అన్నారు. వ్యసనాల ను విడచిపెట్టడం ద్వారా ఆత్మ ను విశ్వం తో మమేకం చేయడం జరుగుతుందని, మరి ఈ ప్రకారం గా అందరి కి మేలు జరుగుతుందన్నారు. ప్రస్తుతం ఆజాదీ కా అ మృత్ మహోత్సవ్ కాలం లో సమాజం పట్ల మరియు దేశం పట్ల కర్తవ్యాన్ని నిర్వహించండి అంటూ దేశం పిలుపునిస్తోందని ప్రధాన మంత్రి అన్నారు. దేశం సబ్ కా సాథ్, సబ్ కా వికాస్, సబ్ కా విశ్వాస్ మరియు సబ్ కా ప్రయాస్ భావన తో ముందుకు కదులుతోందని ఆయన అన్నారు. ప్రతిదీ ప్రభుత్వం ద్వారా నే జరగాలి అనేది భారతదేశం ప్రవృత్తి గా ఎన్నడూ లేదు, మరి ఇక్కడ ప్రభుత్వం, సమాజం మరియు ఆధ్యాత్మిక ప్రాధికారం అనే వాటి కి సమానమైనటువంటి భూమిక ఉంటూ వస్తోందని ప్రధాన మంత్రి స్పష్టంచేశారు. దేశం తన సంకల్పాల ను సాధించే దిశ లో కర్తవ్య పథం లో సాగిపోతూ దేశం ఈ భావన ను చాటిచెబుతోంది అని ఆయన అన్నారు. చివర లో, ఆధ్యాత్మిక సాధువులు దేశం యొక్క ప్రయాసల ను మరియు సంకల్పాల ను ముందుకు తీసుకు పోవడాన్ని కొనసాగించాలి అని ప్రధాన మంత్రి అభ్యర్థించారు.
బిహార్ లో జరిగిన బస్సు ప్రమాద ఘటనలో  ప్రాణ నష్టం వాటిల్లడంపై దుఃఖాన్ని వ్యక్తం చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ బిహార్ లోని మధుబని జిల్లాలో బస్సు ప్రమాదం సంభవించి ప్రాణ నష్టం వాటిల్లడం పట్ల విచారం వ్యక్తం చేశారు. “బిహార్ లోని మధుబని జిల్లాలో బస్సు ప్రమాదానికి గురికావడం నన్నుతీవ్ర మనోవేదనకు లోను చేసింది. ఈ దుఃఖ ఘడియలలో తమ సన్నిహితులను కోల్పోయిన కుటుంబాల శోకంలో నేను పాలుపంచుకొంటున్నాను”, అని తమ సందేశంలో పేర్కొన్నారు.
భార‌త రాజ్యాంగ ర‌చ‌న‌లో పాలుపంచుకున్న అంద‌రికీ ప్ర‌ధాన మంత్రి శ్ర‌ద్ధాంజ‌లి; ముసాయిదా రూప‌క‌ల్ప‌న‌ సంఘం అధ్యక్షుడుగా  డాక్ట‌ర్ బాబా సాహెబ్ అంబేద్క‌ర్ చేసిన‌ కృషికి ప్ర‌ణామాలు

భార‌త రాజ్యాంగ ర‌చ‌న‌లో పాలుపంచుకున్న అంద‌రికీ ప్ర‌ధాన మంత్రి శ్రీ న‌రేంద్ర మోదీ శ్ర‌ద్ధాంజ‌లిని ఘ‌టించారు. ముసాయిదా రూప‌క‌ల్ప‌న‌ సంఘం అధ్యక్షుడుగా డాక్ట‌ర్ బాబా సాహెబ్ అంబేద్క‌ర్ చేసిన‌ కృషికి ఆయ‌న‌ ప్ర‌ణామాలు అర్పించారు. “మ‌న రాజ్యాంగాన్ని రూపొందించిన మ‌హానుభావులు అంద‌రికీ ఇదే నా శ్ర‌ద్ధాంజ‌లి. రాజ్యాంగ ముసాయిదా రూప‌క‌ల్ప‌న‌ సంఘం అధ్యక్షుడుగా డాక్ట‌ర్ బాబా సాహెబ్ అంబేద్క‌ర్ చేసిన‌ కృషికి ప్ర‌ణామాలు అర్పిస్తున్నాను” అని ప్ర‌ధాన మంత్రి పేర్కొన్నారు.
కామన్ వెల్థ్ గేమ్స్ 2022 లో జూడో లో కంచు పతకాన్ని గెలుచుకొన్నందుకు శ్రీవిజయ్ కుమార్ యాదవ్ కు అభినందన లు తెలిపిన ప్రధాన మంత్రి

బర్మింగ్ హమ్ లో జరుగుతున్న కామన్ వెల్థ్ గేమ్స్ 2022 లో జూడో లో కాంస్య పతకాన్ని గెలుచుకొన్నందుకు శ్రీ విజయ్ కుమార్ యాదవ్ ను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఒక ట్వీట్ లో – ‘‘శ్రీ విజయ్ కుమార్ యాదవ్ కామన్ వెల్థ్ గేమ్స్ (సిడబ్ల్యుజి) లో జూడో లో కాంస్య పతకాన్ని గెలిచి, దేశ ప్రజలు గర్వపడేటట్లుగా చేశారు. ఆయన యొక్క సాఫల్యం భారతదేశం లో క్రీడ ల భవిష్యత్తు కు శుభ సంకేతం గా ఉంది. రాబోయే కాలం లో ఆయన సఫలత యొక్క నూతన శిఖరాల ను అధిరోహిస్తూ ఉందురు గాక.’’ అని పేర్కొన్నారు.
ప్రధాన మంత్రి తో సమావేశమైన మహారాష్ట్ర ముఖ్యమంత్రి మరియు ఉప ముఖ్యమంత్రి

ప్రధాన మంత్రి శ్రీ నరేంద్ర మోదీ తో మహారాష్ట్ర ముఖ్యమంత్రి శ్రీ ఏక్ నాథ్ శిందే మరియు మహారాష్ట్ర ముఖ్యమంత్రి శ్రీ దేవేంద్ర ఫడ్ ణవీస్ లు ఈ రోజు న సమావేశమయ్యారు. ప్రధాన మంత్రి కార్యాలయం ఒక ట్వీట్ లో – ‘‘ప్రధాన మంత్రి శ్రీ నరేంద్ర మోదీ తో మహారాష్ట్ర ముఖ్యమంత్రి శ్రీ ఏక్ నాథ్ శిందే ( @mieknathshinde ) మరియు మహారాష్ట్ర ముఖ్యమంత్రి శ్రీ దేవేంద్ర ఫడ్ ణవీస్ ( @Dev_Fadnavis ) లు ఈ రోజు న సమావేశమయ్యారు. ’’ అని తెలిపింది.
ప్ర‌సిద్ధ‌ సూఫీ గాయ‌కుడు శ్రీ ప్యారేలాల్ వ‌డాలీ క‌న్నుమూత ప‌ట్ల సంతాపం తెలిపిన‌ ప్ర‌ధాన మంత్రి

విఖ్యాత సూఫీ గాయ‌కుడు శ్రీ ప్యారేలాల్ వ‌డాలీ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘శ్రీ ప్యారేలాల్ వ‌డాలీ మ‌ర‌ణంతో దుఃఖ‌దాయకం. ఆయ‌న ఆలాప‌న‌లు ప్ర‌పంచ‌వ్యాప్తంగా గొప్ప ప్రజాదరణకు పాత్రమయ్యాయి. ఆయ‌న చేసిన కృషి, సూఫీ సంగీతం యొక్క ప్ర‌స‌న్నత దిశ‌గా ప్రజలను ఆక‌ర్షిస్తూనే ఉంటుంది. ఆయ‌న ఆత్మ‌కు శాంతి ల‌భించు గాక‌’’ అని ప్ర‌ధాన మంత్రి త‌న సందేశంలో పేర్కొన్నారు.
భారత్, ఇటలీ దేశాల మధ్య కార్మిక, ఉపాధి రంగాల్లో నిరంతర శిక్షణ మరియు విద్య కోసం అవగాహనా ఒప్పందాన్ని ఆమోదించిన కేంద్ర మంత్రి మండలి.

భారత్, ఇటలీ దేశాల మధ్య కార్మిక, ఉపాధి రంగాల్లో నిరంతర శిక్షణ మరియు విద్య కోసం అవగాహనా ఒప్పందాన్ని – ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రి మండలి ఆమోదం తెలియజేసింది. ప్రయోజనాలు : పని ప్రపంచంలో మంచి పనిని ప్రోత్సహించడానికి అవసరమైన శిక్షణ, విద్యా కార్యక్రమాల విస్తరణకు ఈ అవగాహనా ఒప్పందం దోహదపడుతుంది. శిక్షణా విధానాలు, పద్ధతులపై సంయుక్త శిక్షణా కార్యక్రమాల నిర్వహణ ; వివిధ భాగస్వాములకు అవసరమైన నూతన శిక్షణను అభివృద్ధి చేయడం ; కార్మిక మరియు ఉపాధి పై వివిధ ఇతివృత్తలలో ప్రత్యేక శిక్షణా కార్యక్రమాల నిర్వహణ ; శిక్షణా పద్దతుల అంచనా వేయడం ; శిక్షణా కార్యక్రమాలను – ముఖ్యంగా కార్మిక పరిపాలన, శిక్షణా పద్ధతుల పంపిణీ, సులభతరం చేయడంలో ఒకరికొకరు సహకరించుకోవడం, విద్యా పర్యటనలను నిర్వహించడం వంటి కార్యక్రమాలలో – మేలైన పద్ధతులను పరస్పరం ఇచ్చిపుచ్చుకోవడం ; పరిజ్ఞానాన్ని, సమాచారాన్ని పంచుకోవడం కోసం శిక్షకులను ఒకరికొకరు మార్పిడి చేసుకోవడం. ప్రధాన ప్రభావం : పని ప్రపంచంలో పరివర్తనల నుండి ఎదురయ్యే సవాళ్ల విషయంలో రెండు సంస్థల సాంకేతిక సామర్ధ్యాల పెంపు పై ఈ అవగాహనా ఒప్పందం ప్రభావం ప్రధానంగా ఉంటుంది. ఇది అంతర్జాతీయ శిక్షణా కార్యక్రామాల సాంకేతిక సామర్ధ్యాలను అభివృద్ధి చేయడం, నిర్వహించడంతో పాటు ఆసియా పసిఫిక్ ప్రాంతంలో ప్రముఖ శిక్షణా సంస్థ గా వి.వి.గిరి జాతీయ శ్రామిక సంస్థ (వివిజిఎన్ ఎల్ ఐ) అంచనా వేస్తుంది. ఆసియా పసిఫిక్ ప్రాంతం నుండి విస్తారంగా సామాజిక భాగస్వాములకు ఈ అవగాహనా ఒప్పందం విస్తరిస్తుంది. నేపధ్యం : i. భారత ప్రభుత్వ కార్మిక మరియు ఉపాధి మంత్రిత్వ శాఖ కింద స్వతంత్ర సంస్థ – నోయిడాలోని వి.వి.గిరి జాతీయ కార్మిక సంస్థ (వి.వి.జి.ఎన్.ఎల్.ఐ) మరియు టురిన్ లోని అంతర్జాతీయ కార్మిక సంస్థ కు చెందిన అంతర్జాతీయ శిక్షణా కేంద్రం (ఐటిసి-ఐఎల్ఓ) 2012 లో ఒక అవగాహనా ఒప్పందంపై సంతకాలు చేసి – పరిజ్ఞానం మరియు అనుభవాలను పరస్పరం ఇచ్చిపుచ్చుకుంటూ అనేక కార్యకలాపాలపై సహకరించుకుంటున్నాయి. వృత్తిపరమైన సహకారాన్ని కొనసాహించుకోడానికి సంస్థల మధ్య భాగస్వామ్యాన్ని సరిదిద్దడానికి ఈ అవగాహన ఒప్పందాన్ని ఉద్దేశించారు. ii. అంతర్జాతీయ కార్మిక సంస్థ (ఐఎల్ఓ) కు చెందిన అంతర్జాతీయ శిక్షణా కేంద్రం (ఐటిసి) టురిన్ లో 1964 లో నెలకొల్పబడింది. అంతర్జాతీయ స్థాయి లో కార్మిక సమస్యలపై వివిధ కోణాల్లో శిక్షణ ఇవ్వడానికి ఇది ఒక అతి ముఖ్యమైన కేంద్ర బిందువుగా అంచనా వేయబడింది. ఉపాధి, కార్మిక, మానవ వనరుల అభివృద్ధి, సామర్ధ్య నిర్మాణం వంటి అంశాలపై అంతర్జాతీయ నైపుణ్యానికి ఐటిసి ఒక పెద్ద కేంద్రంగా ఉంది. కార్మిక, ఉపాధి రంగంలో శిక్షణా కార్యక్రమాలలో నిమగ్నమైన ప్రముఖ సంస్థలతో భాగస్వామ్యం కుదుర్చుకోవాలన్నది ఐటిసి ప్రధాన ఉద్దేశ్యాలలో ఒకటి.
మ‌య‌న్మార్ అధ్య‌క్షునికి ప్ర‌ధాన మంత్రి బ‌హుమానాలు

ప్ర‌ధాన మంత్రి శ్రీ న‌రేంద్ర మోదీ స‌ల్‌వీన్ న‌ది యొక్క గ‌మ‌న మార్గాన్ని తెలియ‌జేసే 1841 సంవ‌త్స‌రానికి చెందిన ఒక చిత్రప‌టం ప్ర‌తిలిపిని మ‌య‌న్మార్ అధ్య‌క్షులు శ్రీ యూ హ‌తిన్ క్యావ్ కు బహుమతిగా ఈ రోజు అంద‌జేశారు. అలాగే, బోధి వృక్షపు ప్ర‌తిమ‌ను ఒకదానిని కూడా మ‌య‌న్మార్ అధ్య‌క్షునికి నజరానాగా ప్ర‌ధాన మంత్రి అంద‌జేశారు. ‘‘స‌ల్‌వీన్ న‌ది గ‌మ‌న మార్గాన్ని సూచించే 1841 సంవ‌త్స‌రానికి చెందిన ఒక చిత్రప‌టం ప్ర‌తిలిపిని మ‌య‌న్మార్ అధ్య‌క్షులు శ్రీ యూ హ‌తిన్ క్యావ్ కు అంద‌జేశాను. అలాగే బోధి వృక్షం యొక్క ప్ర‌తిమ‌ను ఒకదానిని కూడా అధ్యక్షులు శ్రీ యూ హ‌తిన్ క్యావ్ కు కానుకగా ఇచ్చాను’’ అని ప్ర‌ధాన మంత్రి త‌న ట్విట‌ర్ ఖాతాలో వెల్ల‌డించారు.
ప్ర‌ధానిని క‌లిసిన జ‌మ్మూ క‌శ్మీర్ విద్యార్థినిలు

జ‌మ్మూక‌శ్మీర్ రాష్ట్రం, శ్రీన‌గ‌ర్‌కు చెందిన 30 మంది పాఠ‌శాల విద్యార్థినిలు న్యూఢిల్లీలో ప్ర‌ధానిని క‌లుసుకున్నారు. ప్ర‌స్తుతం ఈ విద్యార్థినిలు దేశంలో ప‌లు ప్రాంతాల‌ను సంద‌ర్శిస్తున్నారు. భార‌త‌దేశ ర‌క్ష‌ణ శాఖ క్ర‌మం త‌ప్ప‌కుండా నిర్వ‌హించే ఆప‌రేషన్ స‌ద్భావ‌న కార్య‌క్ర‌మంలో భాగంగా ఈ విద్యార్థినిలు ప్ర‌ధానితో స‌మావేశ‌మ‌య్యారు. ప్ర‌ధాని శ్రీ మోదీ జ‌మ్మూక‌శ్మీర్ విద్యార్థినిల‌తో అనేక అంశాల‌పైన మాట్లాడారు. విద్య గురించీ, ముఖ్యంగా బాలికా విద్య గురించి, స్వ‌చ్ఛ భార‌త్ కార్య‌క్ర‌మం గురించి విద్యార్థినిల ఆకాంక్ష‌లు, క‌ల‌ల గురించి ఆయ‌న వారితో ముచ్చ‌టించారు. ఎంతో ఉత్సాహ‌భ‌రితంగా సాగిన స‌మావేశంలో విద్యార్థినిలు అడిగిన ప‌లు ప్ర‌శ్న‌ల‌కు ప్ర‌ధాని స‌మాధానాలిచ్చారు. బాలికా విద్య‌కోసం తీసుకున్న చ‌ర్య‌ల‌ను ఆయ‌న వివ‌రించారు. స్వ‌చ్ఛ భార‌త్ మిష‌న్ ద్వారా దేశానికి వ‌చ్చే ప‌లు ఉప‌ ప్ర‌యోజ‌నాల గురించి ముఖ్యంగా ఆరోగ్యం, ప‌ర్యాట‌క రంగ ప‌రంగా చేకూరే ల‌బ్ధి గురించి ఆయ‌న వారికి వివ‌రించారు. ఏకాగ్ర‌త పెర‌గ‌డానికి యోగా ఉప‌యోగ‌ప‌డుతుంద‌ని, యోగా ద్వారా చేకూరే ల‌బ్ధిని ఆయ‌న వారికి చెప్పారు. సివిల్ స‌ర్వీస్ ప‌రీక్ష‌ల్లో జ‌మ్మూ క‌శ్మీర్ యువ‌త అత్య‌ధికంగా విజ‌యం సాధించ‌డాన్ని ఆయ‌న ఈ సంద‌ర్భంగా గుర్తు చేశారు. అంతే కాదు ఆ రాష్ట్రంనుంచి క్రీడ‌ల్లో కూడా స‌మ‌ర్థ‌త క‌న‌బ‌రుస్తున్నార‌ని అన్నారు. భార‌త‌దేశానికి మంచి భ‌విష్య‌త్ వుంద‌ని, జ‌మ్మూ క‌శ్మీర్ యువ‌త అత్య‌ధిక స్థాయిలో ముందుకొచ్చి దేశానికి సేవ చేయాల‌ని ఆయ‌న పిలుపునిచ్చారు.
ర‌ష్య‌న్ ఫెడ‌రేష‌న్ అధ్య‌క్షుడు  వ్లాదిమిర్ వి. పుతిన్ కు, ప్ర‌ధాన‌మంత్రి శ్రీ న‌రేంద్ర మోదీకి మ‌ధ్య జ‌రిగిన టెలిఫోన్ సంభాష‌ణ‌

ర‌ష్య‌న్ ఫెడ‌రేష‌న్ అధ్య‌క్షుడు శ్రీ వ్లాదిమిర్ వి పుతిన్‌తో ,ప్ర‌ధాన‌మంత్రి శ్రీ న‌రేంద్ర మోదీ ఈరోజు మాట్లాడారు. కోవిడ్ -19 మ‌హ‌మ్మారి నేప‌థ్యంలో ఇరువురు నాయ‌కులు అంత‌ర్జాతీయంగా నెల‌కొన్న‌ ప‌రిస్థితుల‌ను చ‌ర్చించారు. ర‌ష్యాలో కోవిడ్ మ‌హమ్మారితో బాధ‌ప‌డుతున్న వారంతా త్వ‌ర‌గా కోలుకోవాల‌ని ప్ర‌ధాన‌మంత్రి ఆకాంక్షించారు. అలాగే ర‌ష్యా అధ్య‌క్షుడు పుతిన్ నాయ‌క‌త్వంలో తీసుకుంటున్న చ‌ర్య‌లు విజ‌య‌వంతం కాగ‌ల‌వ‌ని అన్నారు. ర‌ష్యా అధ్య‌క్షుడు పుతిన్ కూడా ,కోవిడ్ -19 ను ఎదుర్కొనేందుకు ఇండియా చేప‌ట్టిన చ‌ర్య‌లు విజ‌య‌వంతం కావాల‌ని ఆకాంక్షించారు. ఆరోగ్యం, ఔష‌ధాలు, శాస్త్రీయ పరిశోధన, మానవతా విష‌యాలు, ప్రపంచ ఆర్థిక వ్యవస్థపై ప్రభావం చూపే అంశాల‌తో సహా అంత‌ర్జాతీయ సంక్షోభం కారణంగా ప్ర‌స్తుత అన్ని స‌వాళ్ల‌ను త‌గిన విధంగా ఎదుర్కోవ‌డంలో మ‌రింత స‌హ‌కారం అందించుకునేందుకు, సంప్ర‌దింపులు జ‌రిపేందుకు ఇరువురు నాయ‌కులు అంగీక‌రించారు. జి-20 ఫ్రేమ్ వ‌ర్క్ ప‌రిధిలో కోవిడ్ -19 పై ఐక్యంగా పోరాడటానికి అంతర్జాతీయ సహకారం ప్రాముఖ్యతను వారు నొక్కి చెప్పారు. రష్యాలో భారతీయ విద్యార్థుల క్షేమంగా ఉండేలా చూసేందుకు రష్యా అధికారుల సహకారాన్ని ప్రధాని ప్రశంసించారు ఇక ముందుకూడా అది కొనసాగ‌గ‌ల‌ద‌ని ప్ర‌ధాని ఆకాంక్షించారు. ఈ విషయంలో అన్ని ర‌కాలుగాసహాయం అందిస్తామ‌ని ర‌ష్యా అద్య‌క్షుడు పుతిన్ హామీ ఇచ్చారు. రష్యా పౌరుల శ్రేయస్సును కాపాడ‌తామ‌ని, త‌గిన స‌మ‌యంలో వారిని తిప్పి పంపేందుకు సంబంధిత భారత అధికారులు అన్ని విధాలుగా ఏర్పాట్లు చేస్తారని అధ్యక్షుడు పుతిన్‌తో ప్ర‌ధాన‌మంత్రి న‌రేంద్ర మోదీ అన్నారు. ఇరు దేశాల మ‌ధ్య కాల ప‌రీక్ష‌కు నిలిచిన ద్వైపాక్షిక సంబంధాల‌ను కొన‌సాగించ‌డానికి , సౌహార్ద్ర సంబంధాల‌ను మ‌రింత ముందుకు తీసుకుపోవ‌డానికి , స‌న్నిహిత స‌హ‌కారాన్ని కొన‌సాగించ‌డానికి ఇరువురు నాయ‌కులూ అంగీక‌రించారు. ఈసంవ‌త్స‌రంలో వ్య‌క్తిగ‌తంగా క‌లుసుకునేందుకు గ‌ల‌ మ‌రిన్ని అవ‌కాశాల కోసం ఎదురు చూస్తున్న‌ట్టు వారు పున‌రుద్ఘాటించారు.
భారతదేశం మరియు టాంజానియా మధ్య అవగాహనపూర్వక ఒప్పంద పత్రానికి మంత్రిమండలి ఆమోదం

జల వనరుల యాజమాన్యం మరియు అభివృద్ది అంశాలలో భారతదేశం మరియు టాంజానియా ల మధ్య ద్వైపాక్షిక సహకారానికి ఉద్దేశించిన ఒక అవగాహనపూర్వక ఒప్పంద పత్రంపై సంతకాల ప్రతిపాదనకు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఇదివరకటి కన్న అధికంగా సహకారాన్ని ఇచ్చి పుచ్చుకొనే రంగాలలో వాటర్ హార్వెస్టింగ్ టెక్నిక్ లు, ఉపరితల జల యాజమాన్యం, భూగర్భ జల యాజమాన్యం మరియు అభివృద్ధి, జలాశయాల నీటి మట్టం పెంపుదలకు తీసుకోదగ్గ చర్యలు వంటివి ఉండబోతున్నాయి. సమన్వయం నెలకొల్పుకొని ప్రావీణ్యాన్ని పంచుకోవడం వల్ల వాటర్ హార్వెస్టింగ్, జల సంరక్షణ, ఉపరితల జలాల, భూగర్భ జల యాజమాన్యం మరియు అభివృద్ధి, జలాశయాల నీటి మట్టం పెంపుదలలో దేశం లాభపడనుంది. నిపుణులను ఒకదేశం నుంచి మరొక దేశానికి పంపడాన్ని ప్రభుత్వాలు ప్రోత్సహిస్తాయి. శిక్షణ కార్యక్రమాలను నిర్వహించడం, అధ్యయన యాత్రలు, ప్రయోగాత్మక పైన ప్రస్తావించిన రంగాలలోసామర్ధ్య నిర్మాణానికి అనువుగా ప్రయోగాత్మక పద్ధతిలో ముందస్తు అధ్యయనాలు మొదలైన ఇతర కార్యక్రమాలను ప్రభుత్వం ప్రోత్సహించవలసివుంటుంది. ఈ అవగాహనాపూర్వక ఒప్పందంలో భాగంగా చేపట్టే కార్యక్రమాలను పర్యవేక్షించేందుకు ఒక సంయుక్త కార్యాచరణ బృందాన్ని ఏర్పాటుచేయవలసివుంటుంది. పూర్వ రంగం: జల వనరులు, నదుల అభివృద్ధి మరియు గంగానది ప్రక్షాళన (డబ్ల్యుఆర్, ఆర్ డి & జి ఆర్) మంత్రిత్వ శాఖ ఇతర దేశాలతో కలసి జల వనరుల అభివృద్ధిలోను, యాజమాన్యంలోను ద్వైపాక్షిక సహకారం కోసం కృషి చేస్తోంది. ఈ సహకారంలో ప్రధానంగా విధానాలు, సాంకేతిక నైపుణ్యం, శిక్షణ కోర్సులు, కార్యశాలలు, శాస్త్రీయ, సాంకేతిక సదస్సులను నిర్వహించడం, నిపుణులను పరస్పరం ఇచ్చి పుచ్చు కోవడం, విజ్ఞాన యాత్రల నిర్వహణ వంటివి కలసి ఉన్నాయి. 2014 జూలై 16న టాంజానియా ప్రభుత్వానికి చెందిన జలవనరులు, నదుల అభివృద్ధి శాఖ మంత్రి న్యూ ఢిల్లీ కి విచ్చేసిన సందర్భంలో ఈ ఇతోధిక సహకారం అంశం వెలుగులోకి వచ్చింది. వాటర్ హార్వెస్టింగ్, యాజమాన్య పద్దతులపై ఉభయ పక్షాలు చర్చించాయి. పరస్పర సంప్రదింపుల అనంతరం ఒక అవగాహనపూర్వక ఒప్పందం కుదుర్చుకోవాలన్న నిర్ణయాన్ని తీసుకొన్నారు.
సమాచారం, కమ్యూనికేషన్ టెక్నాలజీ మరియు డిజిటల్ ఎకానమి రంగంలో ద్వైపాక్షిక సహకారం కోసం భారతదేశం, ట్యూనీసియా ల మధ్య ఎమ్ ఒ యు

సమాచారం, కమ్యూనికేషన్ టెక్నాలజీ (ఐ సి టి) మరియు డిజిటల్ ఎకానమి రంగంలో ద్వైపాక్షిక సహకారం కోసం భారతదేశానికి, ట్యూనీసియా కు మధ్య 2016 జూన్ 2వ తేదీన అవగాహనపూర్వక ఒప్పంద పత్రం (ఎమ్ ఒ యు)పై సంతకాలు జరిగిన సంగతిని కేంద్ర మంత్రిమండలి దృష్టికి తీసుకువ‌చ్చారు. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. సమాచారం, కమ్యూనికేషన్ టెక్నాలజీ (ఐ సి టి) మరియు డిజిటల్ ఎకానమి రంగంలో సామర్థ్యాల పెంపుదలలో పాలు పంచుకొంటున్న రెండు దేశాలకు చెందిన ప్రభుత్వాలు, సంస్థలు, ప్రయివేట్ ఎన్ టిటి లు, ఇతర పబ్లిక్ ఆర్గనైజేషన్ లు మరియు ప్రయివేట్ ఆర్గనైజేషన్ లకు మధ్య క్రియాశీల సహకారాన్ని, ఆదాన ప్రదానాలను ప్రోత్సహించడం ఈ ఎమ్ ఒ యు ఉద్దేశం.
ఇండియా, టునీషియా, పపువా న్యూ గినీ మధ్య ఎన్నికల నిర్వహణ మరియు పరిపాలనలో సహకారంపై  అవగాహన ఒప్పందానికి మంత్రివర్గం ఆమోదం

ఎన్నికల నిర్వహణ మరియు పరిపాలనలో సహకారానికి భారత ఎన్నికల కమిషన్, టునీషియా ఎన్నికల స్వతంత్ర ఉన్నతాధికార సంస్థ మరియు పపువా న్యూ గినీ ఎన్నికల కమిషన్ మధ్య సహకారానికి అవగాహన ఒప్పందం కుదుర్చుకోవాలన్న చట్టాలు రూపొందించే శాఖ ప్రతిపాదనకు ప్రధాని శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ప్రభావం: టునీషియా, పపువా న్యూ గినీ దేశాలకు చెందిన ఎన్నికల సంస్థలు– టునీషియా ఎన్నికల స్వతంత్ర ఉన్నతాధికార సంస్థ మరియు పపువా న్యూ గినీ ఎన్నికల కమిషన్—కు ఎన్నికల నిర్వహణ మరియు పరిపాలన మరియు తమతమ దేశాలలో ఎన్నికల నిర్వహణకు అవసరమైన సహాయాన్ని సమకూర్చడం ద్వారా ద్వైపాక్షిక సహకారం అందించడాన్ని ఎంఒయు లు ప్రోత్సహిస్తాయి. దీనివల్ల ఇండియా అంతర్జాతీయ సంబంధాలు కూడా బలపడుతాయి. నేపథ్యం: కొన్ని నిర్ణీతదేశాలు మరియు సంస్థలతో సంబంధిత పక్షాల మధ్య అవగాహన ఒప్పందాలు (ఎంఒయు) కుదుర్చుకోవడం ద్వారా ప్రపంచవ్యాప్తంగా ఎన్నికల విషయాలు మరియు ఎన్నికల ప్రక్రియలలో సహకారాన్ని భారత ఎన్నికల సంఘం ప్రోత్సహిస్తోంది. రాజ్యంగవిహితంగా ఏర్పాటైన సంస్థ ఎన్నికల కమిషన్ ప్రపంచంలోనే అతిపెద్ద ఎన్నికల ప్రక్రియను నిర్వహిస్తోంది. వైవిధ్యమైన సామాజిక – రాజకీయ మరియు ఆర్ధిక నేపధ్యాలకు చెందిన 85 కోట్ల మంది ఓటర్లకు స్వేచ్ఛగా, న్యాయంగా ఎన్నికలు నిర్వహించడం ఎన్నికల కమిషన్ బాధ్యత. ఇటీవలి సంవత్సరాలలో ఎన్నికల కమిషన్ నిర్వహిస్తున్న పాత్ర దేశ ప్రజలు అధిక సంఖ్యలో రాజకీయ వ్యవహారాలలో పాలుపంచుకోవడాన్ని నిశ్చయం చేస్తోంది. ఈనాడు ఇండియా ప్రపంచంలోనే ‘అతిపెద్ద’ ప్రజాస్వామ్యంగా పరిగణించబడుతోంది. ఉత్తమత్వం అన్వేషణ, అనుసరణలో భాగంగా ఎన్నికల నిర్వహణ మరియు తత్సంబంధిత అంశాలలో ద్వైపాక్షిక సంబంధాలను అభివృద్ధి పరచేందుకు వివిధ దేశాలకు చెందిన ఎన్నికల సంస్థల నుంచి ఎన్నికల కమిషన్ కు ప్రతిపాదనలు అందుతున్నాయి. దరిమిలా ఎన్నికల నిర్వహణ మరియు పరిపాలనలో సహకారానికి మాల్దీవుల ఎన్నికల కమిషనుతో ఎంఒయు కుదుర్చుకోవాలని చట్టం, న్యాయ మంత్రిత్వ శాఖకు మరియు శాసనాల తయారీ శాఖకు ఎన్నికల కమిషన్ ప్రతిపాదనలు పంపింది. ఎన్నికల నిర్వహణ మరియు పరిపాలనా క్షేత్రంలో సహకారం పెంపొందించి ఎన్నికల ప్రక్రియలో సంస్థాగత, సాంకేతిక అభివృద్ధికి సంబంధించిన పరిజ్ఞానం, అనుభవం మార్పిడి, సమాచార మార్పిడి, సంస్థాపరంగా బలోపేతం చేయడం మరియు సామర్ధ్యం పెంపు, సిబ్బంది శిక్షణ, క్రమబద్ధమైన సమాలోచనలు మొదలైన వాటికి దోహదం చేసే ప్రామాణిక నియమ నిబంధనలు / క్లాజులు ఈ ఎంఒయు లలో ఉంటాయి.
ప్రధాన మంత్రి తో యునైటెడ్ స్టేట్స్ రక్షణ మంత్రి శ్రీ ఎశ్టన్ కార్టర్ భేటీ

ప్ర‌ధాన మంత్రి శ్రీ న‌రేంద్ర మోదీ ని యునైటెడ్ స్టేట్స్ రక్షణ మంత్రి శ్రీ ఎశ్టన్ కార్టర్ ఈ రోజు కలుసుకొన్నారు. భారతదేశానికి, యునైటెడ్ స్టేట్స్ కు మధ్య రక్షణ రంగ సహకారాన్ని పటిష్టపరచడంలో మంత్రి శ్రీ కార్టర్ చేసిన కృషిని ప్రధాన మంత్రి ప్రశంసించారు. ఈ సంవత్సరం జూన్ లో ప్రధాన మంత్రి తాను యునైటెడ్ స్టేట్స్ లో జరిపిన పర్యటన విజయవంతమైన సంగతిని గుర్తుకు తెచ్చుకొన్నారు. యుఎస్ తో బలిష్ఠమైన మరియు దృఢమైన ద్వైపాక్షిక వ్యూహాత్మక భాగస్వామ్యాన్ని భారతదేశం కొనసాగిస్తుందని ప్రధాన మంత్రి పునరుద్ఘాటించారు. ఈ సంవత్సరం జూన్ లో తీసుకున్న నిర్ణయాలను, కుదిరిన అవగాహనను ముందుకు తీసుకువెళ్లడంలో చోటుచేసుకొంటున్న పురోగతిని ప్రధాన మంత్రికి మంత్రి శ్రీ కార్టర్ వివరించారు. వారు ఉభయులు ప్రాంతీయ అంశాలపైన మరియు ఆసియా పసిఫిక్ ప్రాంతంలో పరిణామాలపైన అభిప్రాయాలను పరస్పరం తెలియజేసుకొన్నారు.
భారత ప్రభుత్వ కార్యదర్శులతో ప్ర‌ధాన మంత్రి సమావేశం

ప్ర‌ధాన మంత్రి శ్రీ న‌రేంద్ర మోదీ ఈ రోజు భారత ప్రభుత్వ కార్యదర్శులందరితో సమావేశమయ్యారు. కేబినెట్ మంత్రులు, స్వతంత్ర బాధ్యత కలిగిన సహాయ మంత్రులు కూడా ఈ సమావేశంలో పాల్గొన్నారు. ఈ సంవత్సరం జనవరిలో కార్యదర్శుల బృందాలు ఎనిమిది ప్రధాన మంత్రికి సమర్పించిన నివేదికలకు సంబంధించి తదనంతర కార్యాచరణలో భాగంగా ఇంతవరకు జరిగిన పనిని గురించిన ఒక సంక్షిప్త వివరణను ఈ సందర్భంగా కేబినెట్ సెక్రటరీ సమావేశం దృష్టికి తీసుకువ‌చ్చారు. ఎనిమిది ప్రాతిపదికాపూర్వక బృందాలలోను రెండు బృందాల పక్షాన నివేదికలను సిద్ధం చేసిన వారు సైతం ఆయా బృందాల సిఫారసుల అమలు ఏ స్థాయిలో ఉన్నదీ సభకు తెలియజేశారు. వేరు వేరు పరిపాలన అంశాలపైన నవంబరు నెలాఖరు కల్లా నివేదికలను దాఖలు చేసేందుకుగాను పది కొత్త కార్యదర్శి బృందాలను ఏర్పాటు చేస్తున్నారు. ప్రత్యేక ఇతివృత్తాలపై కసరత్తు చేసిన పూర్వపు బృందాలతో పోలిస్తే, ఈ సారి ఏర్పాటయ్యే బృందాలు వ్యవసాయం, శక్తి, రవాణా వగైరా రంగాలపై శ్రద్ధ తీసుకోనున్నాయి. కార్యదర్శులను ఉద్దేశించి ప్రధాన మంత్రి ప్రసంగిస్తూ, జనవరిలో ఏర్పాటైన ఎనిమిది ప్రాతిపదికాపూర్వక బృందాలలో భాగంగా వారు చేసిన పనికిగాను వారిని అభినందించారు. వారు అధ్యయనం చేస్తున్న వారి వారి రంగాలలో కేంద్ర ప్రభుత్వం చేసిన పనిని విమర్శాత్మకంగా సమీక్షించవలసిందని ఆయన కోరారు. పరిశోధన సంబంధి అంశాలలో యువ అధికారుల సాయాన్ని తీసుకొమ్మని కూడా వారికి ఆయన సూచించారు. జనాభాలో వయస్సుపరంగా ఉన్న ప్రయోజనాన్ని గురించి ప్రధాన మంత్రి మాట్లాడుతూ, భారతదేశంలోని 800 మిలియన్ మంది యువతీయువకుల బలాలను ఉపయోగించుకోవడానికి అన్ని బృందాలు ప్రాముఖ్యం ఇచ్చితీరాలని స్పష్టంచేశారు. దేశ ప్రజల ఆశలను, ఆకాంక్షలను నెరవేర్చడానికి కావలసిన సమష్టి వివేకం, అనుభవం భారత ప్రభుత్వ కార్యదర్శుల బృందానికి ఉన్నాయని ఆయన అన్నారు. కాగల కార్యాన్ని తీర్చడం కోసం వారంతా తమ అత్యుత్తమ శక్తియుక్తులను వినియోగం లోకి తేవాలని ఆయన ఉద్బోధించారు.
రాజ్య సభ లో పెండింగు లో ఉన్న నాలందా విశ్వవిద్యాలయం (సవరణ) బిల్లు, 2013 ఉపసంహరణ ప్రతిపాదన కు ఆమోదం తెలిపిన మంత్రివర్గం

రాజ్య సభ లో పెండింగు లో ఉన్న నాలందా విశ్వవిద్యాలయం (సవరణ) బిల్లు, 2013 ను ఉపసంహరించుకోవాలన్న ప్రతిపాదన ను ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదించింది. థాయీలాండ్ లో 2009 అక్టోబరు లో జరిగిన తూర్పు ఆసియా నాలుగో శిఖర సమ్మేళనం సందర్భంగా జారీచేసిన సంయుక్త పత్రికా ప్రకటన ప్రాతిపదికన నాలందా విశ్వవిద్యాలయాన్ని స్థాపించడమైంది. ప్రభుత్వం తో సంబంధం లేకుండా, లాభాపేక్ష రహిత, మతరహిత మరియు స్వయంపాలిత అంతర్జాతీయ సంస్థ ఏర్పాటు ప్రతిపాదన కు సమ్మేళనం మద్దతు ఇస్తోందంటూ ప్రకటన లో పేర్కొన్నారు. ఆ తరువాత నాలందా విశ్వవిద్యాలయ చట్టం, 2010 ని పార్లమెంట్ ఆమోదించింది. ఈ చట్టం 2010 నవంబర్ 25వ తేదీ నాటి నుండి అమలులోకి వచ్చింది. నాలందా విశ్వవిద్యాలయ చట్టం, 2010 నిబంధనలలో కొన్నింటిని సవరించడంతో పాటు కొత్తగా మరికొన్ని నిబంధనలను చేర్చడానికి రాజ్య సభ లో 2013 ఆగస్టు 26న ప్రవేశపెట్టిన నాలందా విశ్వవిద్యాలయం (సవరణ) బిల్లు, 2013 ను ఉపసంహరించుకోవాలంటూ ఒక తీర్మానాన్ని రాజ్య సభలో ప్రవేశపెట్టడానికి సంబంధించిందే ప్రస్తుత ప్రతిపాదన. గౌరవనీయ భారత రాష్ట్రపతి ఆమోదం మేరకు, నాలందా విశ్వవిద్యాలయ చట్టం, 2010 లోని 7వ సెక్షన్ ప్రకారం నాలందా విశ్వవిద్యాలయం పాలక మండలి ని ఏర్పాటు చేసి, 2016 నవంబరు 21వ తేదీ నాటి నుండి అమలులోకి తీసుకురావడమైంది. ప్రతిపాదిత సవరణల విషయంలో తుది నిర్ణయాన్ని తీసుకోవడానికి ముందు సవరణ బిల్లు ను గురించి పాలక మండలి లో చర్చించవలసిన ఆవశ్యకత ఉంది. అంతే కాకుండా, ప్రస్తుత పాలక మండలి యావత్తు నాలందా విశ్వవిద్యాలయ చట్టం, 2010 పైన తాజాగా పరిశీలన ను చేపట్టి అవసరమైన చోటల్లా సవరణలు/చేర్పులు సూచించే అవకాశం కూడా ఉంది. విదేశ వ్యవహారాల శాఖ కేంద్ర మంత్రి శ్రీమతి సుష్మ స్వరాజ్ విశ్వవిద్యాలయం లో బోధన కార్యకలాపాలను 2014 సెప్టెంబరు నెల లో ప్రారంభించారు. గౌరవనీయ భారత రాష్ట్రపతి ఈ విశ్వవిద్యాలయానికి సందర్శకులుగా, డాక్టర్ విజయ్ భట్కర్ కులపతిగా, ప్రొఫెసర్ సునైన సింగ్ ఉప కులపతిగా ఉన్నారు. ప్రస్తుతం విశ్వవిద్యాలయం లో మూడు శాఖ లు- చరిత్రాంశాల అధ్యయనం , జీవావరణం మరియు పర్యావరణ అధ్యయనం, బౌద్ధ మత అధ్యయనం- లో 21 విదేశాలకు చెందిన 35 మంది అంతర్జాతీయ విద్యార్ధులతో సహా మొత్తం 116 మంది విద్యార్ధులు ఉన్నారు.
మహాత్మగాంధీ కి ఆయన జయంతి నాడు వందనాన్ని ఆచరించిన ప్రధాన మంత్రి

మహాత్మ గాంధీ కి ఆయన జయంతి నాడు ప్ర‌ధాన మంత్రి శ్రీ న‌రేంద్ర మోదీ ప్రణామాన్ని ఆచరించారు. ప్రధాన మంత్రి ఒక ట్వీట్ లో– ‘‘జాతి పిత మహాత్మ గాంధీ కి ఆయన జయంతి నాడు ఇదే వినమ్ర శ్రద్ధాంజలి. పూజ్య బాపు జీవనం మరియు ఆదర్శాలు దేశం లో ప్రతి ఒక్క తరం కర్తవ్య పథం లో పయనించడం కోసం ప్రేరణ ను అందిస్తూ ఉంటాయి. మాననీయ బాపు గారికి గాంధీ జయంతి నాడు నేను ప్రణామాన్ని ఆచరిస్తున్నాను. ఆయన గొప్పవైనటువంటి సిద్దాంతాలు యావత్తు ప్రపంచం లో ప్రాసంగికం గా ఉన్నాయి; మరి లక్షల కొద్దీ ప్రజల కు వాటి నుంచి బలం అందుతున్నది ’’ అని పేర్కొన్నారు.